
	  Comisia pentru agricultură, silvicultură, industrie alimentară şi servicii  specifice
	
	                          Bucureşti, 27.04.2012    
                         Nr.24/138


 R A P O R T  
asupra proiectului  de Lege privind aprobarea Ordonanţei de urgenţă a Guvernului nr.  92/2011 pentru aprobarea organizării unor acţiuni de informare privind politicile aplicate în domeniul agriculturii şi dezvoltării rurale, în plan intern şi internaţional

(PL.x 7/2012)


În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 92/2011 pentru aprobarea organizării unor acţiuni de informare privind politicile aplicate în domeniul agriculturii şi dezvoltării rurale, în plan intern şi internaţional, transmis cu adresa nr.PLx. 7 din 1 februarie 2012 şi înregistrat cu nr.24/19/03.02.2012.

La întocmirea raportului, Comisia a avut în vedere avizul favorabil al Consiliului Legislativ.
Proiectul de ordonanţă are ca obiect de reglementare organizarea unor acţiuni pentru prezentarea potenţialului agricol românesc şi a oportunităţilor de investiţii, precum şi pentru dezvoltarea de noi relaţii comerciale, cu impact pozitiv asupra creşterii competitivităţii şi implicit a exporturilor pe pieţele internaţionale. 
Proiectului de Lege privind aprobarea Ordonanţei de urgenţă a Guvernului nr.  92/2011 pentru aprobarea organizării unor acţiuni de informare privind politicile aplicate în domeniul agriculturii şi dezvoltării rurale, în plan intern şi internaţional  face parte din categoria legilor ordinare potrivit prevederilor art.73 din Constituţia României, republicată.

La dezbaterea proiectului a participat, ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările şi completările ulterioare, domnul  Liviu Octavian Bumbu, secretar de stat în Ministerul Agriculturii şi Dezvoltării Rurale.

La lucrările Comisiei  au fost prezenţi 17 deputaţi, din totalul de 28 membri ai comisiei.

Raportul Comisiei a fost adoptat cu majoritate de voturi, înregistrându-se 15 voturi pentru, 1 vot împotrivă şi 1 abţinere, în şedinţa din  26 aprilie 2012.
Proiectul de lege a fost adoptat de Senat,  în şedinţa din 21 decembrie 2011.
Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, este de competenţa decizională a Camerei Deputaţilor.

În urma dezbaterii, Comisia propune admiterea cu modificări şi completări a proiectului de lege. 

PREŞEDINTE,








SECRETAR,

 

Adrian RĂDULESCU 







Marian Avram


 
Consilier Anton Păştinaru  

AMENDAMENTE ADMISE
În urma dezbaterii, Comisia propune adoptarea proiectului de lege cu următoarele amendamente: 


	Nr. crt.
	Text Ordonanţa de urgenţă a Guvernului nr. 82/2011 
	Text Senat
	Text propus de Comisie

(autorul amendamentului)
	Motivarea amendamentelor

	0
	1
	2
	3
	4

	1. 
	____________
	LEGE
privind aprobarea Ordonanţei de urgenţă a Guvernului nr. 92/2011 pentru aprobarea organizării unor acţiuni de informare privind politicile aplicate în domeniul agriculturii şi dezvoltării rurale, în plan intern şi internaţional
	Nemodificat 
	

	2. 
	__________
	Articol unic. – Se aprobă Ordonanţa de urgenţă a Guvernului nr. 92 din 2 noiembrie 2011 pentru aprobarea organizării unor acţiuni de informare privind politicile aplicate în domeniul agriculturii şi dezvoltării rurale, în plan intern şi internaţional, publicată în Monitorul Oficial al României, Partea I, nr. 796 din 00 noiembrie 2011.
	Articol unic. -  Se aprobă Ordonanţa de urgenţă a Guvernului nr. 92 din 2 noiembrie 2011 pentru aprobarea organizării unor acţiuni de informare privind politicile aplicate în domeniul agriculturii şi dezvoltării rurale, în plan intern şi internaţional, publicată în Monitorul Oficial al României, Partea I, nr. 796 din 00 noiembrie 2011, cu următoarele modificări şi completări:

	

	3. 
	ORDONANŢĂ DE URGENŢĂ

pentru aprobarea organizării unor acţiuni de informare privind politicile aplicate în domeniul agriculturii şi dezvoltării rurale, în plan intern şi internaţional
	__________
	1. Titlul ordonanţei de urgenţă se modifică şi va avea următorul cuprins:
ORDONANŢĂ DE URGENŢĂ

pentru aprobarea organizării unor acţiuni de informare şi promovare privind politicile aplicate în domeniul agriculturii şi dezvoltării rurale, în plan intern şi internaţional
	

	4. 
	Articol unic - (1) Se autorizează Ministerul Agriculturii şi Dezvoltării Rurale să organizeze acţiuni de informare privind politicile aplicate în domeniul agriculturii şi dezvoltării rurale, în plan intern şi internaţional, cu încadrarea în prevederile bugetare anuale aprobate la capitolul 83.01 „Agricultură, silvicultură, piscicultura şi vânătoare”, titlul 20 „Bunuri şi servicii”.

(2) Activităţile, acţiunile, precum şi cheltuielile necesare desfăşurării acestora se vor aproba prin ordin al ministrului agriculturii şi dezvoltării rurale, cu respectarea prevederilor legale.

(3) Tipurile de acţiuni şi cheltuieli care pot fi efectuate sunt prevăzute în anexa care face parte integrantă din prezenta ordonanţă de urgenţă.

------------------------------------------
_____________

_________
	__________ 

-----------------------------------
__________

________
	      2. La articolul unic, după alineatul (3) se introduc cinci noi alineate, alin.(4)-(8)  cu următorul cuprins: 

      Articolul unic. – (1) Nemodificat 
       (2) – Nemodificat 

       (3) – Nemodificat 

 (4) Participarea operatorilor economici din agricultură la târguri şi expoziţii internaţionale se realizează pe pieţe de interes, prin organizarea de pavilioane naţionale, standarduri specializate pe produse agricole sau miniexpoziţii, pe bază de programe elaborate de Ministerul Agriculturii şi Dezvoltării Rurale.

      (5) Selectarea târgurilor şi expoziţiilor se face în baza următoarelor criterii:

     a) asigurarea expansiunii şi diversificării geografice a exportului românesc pe pieţe cu potenţial de export ridicat;

     b) promovarea produselor şi serviciilor cu valoare adăugată mare şi însuşiri deosebite;

     c) importanţa târgurilor respective la nivel  internaţional;

     d) performanţele obţinute de participanţii români la ediţiile anterioare.

     (6) Condiţiile de eligibilitate şi asigurarea finanţării pentru operatorii economici participanţi sunt definite şi stabilite la art. 3 – 6 din Hotărârea Guvernului nr. 296/2007 privind aprobarea mecanismelor de derulare a acţiunilor din Programul de promovare a exportului, administrat de Ministerul Economiei şi Comerţului.
       (7) Sumele financiare aferente activităţii de promovare, extensie comercială a produselor agroalimentare, a activităţii de artizanat şi a activităţii rurale se cuprind în structura bugetului Ministerului Agriculturii şi Dezvoltării Rurale.

      (8) Anual,  participarea sectorului agroalimentar la manifestări de promovare internaţională se aprobă prin ordin al ministrului agriculturii şi dezvoltării rurale.  

Autor: 

     Deputat PD-L Valeriu Tabără 
	Pentru a asigura şi promovarea în domeniul agriculturii şi dezvoltării rurale.




Anexă
	Tipuri de acţiuni



	1. Seminare

2. Conferinţe

3. Grupuri de lucru - incluzând pe cele itinerante - în special în zonele rurale

4. Campanii radiofonice şi de televiziune - documentare, emisiuni-dezbatere şi altele asemenea

5. Acţiuni destinate şcolilor şi universităţilor

6. Organizarea de standuri de informare în târgurile/expoziţiile agricole interne şi internaţionale

7. Realizarea de producţii vizuale şi audiovizuale şi distribuirea lor

 


	Tipuri de cheltuieli



	1. Cheltuieli privind creaţii grafice publicitare - materiale publicitare: pliante, broşuri, cataloage, afişe, fluturaşi, reclame tipărite, mape de prezentare, postere, schiţare calendare, grafică bannere, etichete -, obiecte promoţionale - pixuri, brichete şi altele asemenea -, inclusiv logoul evenimentului

2. Cheltuieli privind închirierea pavilionului şi alte taxe

3. Cheltuieli privind planificarea, amenajarea, construcţia şi întreţinerea standului

4. Cheltuieli privind transportul - materiale şi obiecte promoţionale, mostre

5. Cheltuieli de protocol - obiecte de artizanat, decoraţiuni şi altele asemenea

6. Cheltuieli prilejuite de participarea meşterilor populari şi ansamblurilor artistice - cheltuieli de deplasare - transport, cazare, diurnă, prestări de servicii artistice, asigurări de sănătate

7. Cheltuieli privind serviciile de marketing şi promovare

8. Cheltuieli prilejuite de participarea la seminare, conferinţe, grupuri de lucru - incluzând pe cele itinerante - în special în zonele rurale, campanii radiofonice şi de televiziune - documentare, emisiuni-dezbatere şi altele asemenea, acţiuni destinate şcolilor şi universităţilor, organizarea de standuri de informare în târgurile/expoziţiile agricole interne şi internaţionale, realizarea de producţii vizuale şi audiovizuale şi distribuirea lor

9. Cheltuieli neprevăzute - majorarea cheltuielilor legate de închirierea, planificarea, amenajarea şi întreţinerea pavilionului, transport, evenimente/mijloace publicitare, participarea meşterilor populari, protocol

